
Készült Bácsalmás Város Önkormányzata Képviselő-testületének 2016. november 10-én, 14 óra 20 perc kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, dr. Bakó Mária Lujza, Csémy László, Márai András, Nagy Gábor, valamint Schaffer Tünde képviselők (6);

Patocskai Ibolya jegyző, Horváth István Attila pénzügyi, beruházási és üzemeltetési osztályvezető, Prikidánovics Antal szociális és hatósági osztályvezető, Dervalics Roland városüzemeltetési ügyintéző, Szakola Zoltán hatósági ügyintéző, valamint Barta Tiborné Gáll Ágnes, a Bácsalmási Önkormányzati Közszolgáltatási Közhasznú Nonprofit Kft. (a továbbiakban: BÖKK Nkft.) ügyvezetője (6);

Jegyzőkönyvvezető: Zobokiné Bite Gyöngyi testületi ügyintéző;

Igazoltan van távol: Tóth Árpád alpolgármester, Légrádi Mária és Turcsányi Csaba képviselő (3).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 6 fő jelen van (67 %). Jegyzőkönyv-hitelesítőknek Schaffer Tünde és Márai András képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (6 igen szavazattal) az alábbi határozatot hozza:

237/2016. (XI. 10.) Bácsalmás v. öh.

Jegyzőkönyv-hitelesítők
kijelölése 	Határozat

Bácsalmás Város Önkormányzatának Képviselő-testülete Schaffer Tünde és Márai András képviselőket jelöli ki jegyzőkönyv-hitelesítőknek.

Németh Balázs polgármester a zárt ülés meghívóban jelzett napirendjét kiegészíteni javasolja a Z/4. sz. előterjesztéssel.

Márai András képviselő, gimnáziumigazgató a 3. sz. előterjesztéshez további javaslattal élne.

Nagy Gábor képviselőnek az egyebekben lenne észrevétele a közutak sárral való felhordása kapcsán.

Csémy László képviselő tűzifa-beszerzési lehetőségekről adna tájékoztatást az egyebekben.

Németh Balázs polgármester a napirend elfogadását – az iménti felvetések figyelembevételével – szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

238/2016. (XI. 10.) Bácsalmás v. öh.

Napirend megállapítása 	Határozat

I.	Bácsalmás Város Önkormányzatának Képviselő-testülete a 2016. november 10-i rendkívüli ülésén a következő napirendi pontokat tárgyalja meg:

1. Hűtőkapacitás bővítése Startmunka mintaprogram keretében (1. sz. előterjesztés)
2. A Bácsalmási Önkormányzati Közszolgáltatási Közhasznú Nonprofit Kft. finanszírozási igénye (2. sz. előterjesztés)
3. Bácsalmás Önkormányzatának képviselete a Vörösmarty Mihály Általános Iskola intézményi tanácsában (3. sz. előterjesztés)
4. Egyebek
Zárt ülésen:
1. Néhai Sz. István lakbértartozásának eltörlése (Z/1. sz. előterjesztés)
2. Balatoni Ernő eladó és Vida Sándor vevő adásvételi szerződése ügyében benyújtott kifogás elbírálása (Z/2. sz. előterjesztés)
3. Szabó Károlyné eladó és Vida Sándor vevő adásvételi szerződése ügyében benyújtott kifogás elbírálása (Z/3. sz. előterjesztés)
4. Letelepedési támogatás iránti kérelem elbírálása (Z/4. sz. előterjesztés)

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők

1. napirendi pont

Hűtőkapacitás bővítése Startmunka mintaprogram keretében 
(Az 1. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét.

Csémy László képviselő érdeklődik, hogy a munkálatoknak valóban be kell-e fejeződniük november 30-áig.

Barta Tiborné Gáll Ágnes, a BÖKK Nkft. ügyvezetője igennel válaszol, hozzátéve, hogy a beruházás állásáról már be kellett számolniuk a támogatónak, a pénzügyi elszámolás határideje december 8-a.

Németh Balázs polgármester érdeklődik, hogy a beruházás megvalósítására kapnak-e előleget. 

Horváth István Attila pénzügyi, beruházási és üzemeltetési osztályvezető igennel válaszol.

Barta Tiborné Gáll Ágnes, a BÖKK Nkft. ügyvezetője kijelenti, hogy a hűtőkamra kialakításához minden feltétel adott; a hűtőkamra áttelepíthető lesz.

Csémy László képviselő megjegyzi, hogy az ajánlatok bekérésekor helyi vállalkozókra is gondolni kellett volna.

Németh Balázs polgármester szerint nagyon szűk volt a határidő.

Barta Tiborné Gáll Ágnes, a BÖKK Nkft. ügyvezetője kijelenti, hogy a környékbeli önkormányzatok a Kovács Kft.-t bízták meg hasonló feladattal.

Németh Balázs polgármester az előterjesztés határozati javaslatának az elfogadását – a Kovács Hűtőgép Kft. árajánlatának figyelembevételével – szavazásra bocsátja.

A képviselő-testület egyhangúlag (6 igen szavazattal) a következő határozatot hozza:



239/2016. (XI. 10.) Bácsalmás v. öh.

Hűtőkapacitás bővítése Startmunka 
mintaprogram keretében 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) a Bácsalmás, Rákóczi utca 11. sz. alatti ingatlan területén történő hűtőkapacitás bővítést az előterjesztés szerint támogatja.

2.	A Képviselő-testület a 2 db hűtőkamra kialakításával – bruttó 4.985.695 Ft összegű árajánlatára tekintettel – megbízza a Kovács Hűtőgép Kft.-t (6728 Szeged, Napos út 5.).

3.	A Képviselő-testület a beruházáshoz szükséges 563.600 Ft önrészt a 2016. évi költségvetési tartalék terhére biztosítja. 

Határidő: azonnal
Felelős: Németh Balázs polgármester

Operatív felelős: Barta Tiborné Gáll Ágnes, a BÖKK Nkft. ügyvezetője

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Barta Tiborné Gáll Ágnes, BÖKK Nkft. üv.

2. napirendi pont

A Bácsalmási Önkormányzati Közszolgáltatási Közhasznú Nonprofit Kft. finanszírozási igénye 
(A 2. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét.

Schaffer Tünde képviselő az előterjesztésre utalva kérdezi, hogy a 164 közfoglalkoztatott bére támogatott-e.

Barta Tiborné Gáll Ágnes, a BÖKK Nkft. ügyvezetője igennel válaszol, hozzátéve, hogy a közfoglalkoztatottak munkavégzésével kapcsolatosan felmerülő anyag- és eszközbeszerzés a kft. költsége.

Németh Balázs polgármester – több hozzászólás nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

240/2016. (XI. 10.) Bácsalmás v. öh.

A Bácsalmási Önkormányzati Közszolgáltatási 
Közhasznú Nonprofit Kft. finanszírozási igénye 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) a Bácsalmási Önkormányzati Közszolgáltatási Közhasznú Nonprofit Kft. részére 10 millió forint visszatérítendő támogatást biztosít. 

2.	A Képviselő-testület a támogatás visszafizetésének végső határidejét 2017. április 30. napjában határozza meg.

3.	A Képviselő-testület a 2016. évre az önkormányzat részére megítélt területalapú támogatást (2,7 millió forintot) a BÖKK Nkft. részére biztosítja.

Határidő:	1. és 3. pontnál: azonnal
2. pontnál: 2017. április 30. 
Felelős: Németh Balázs polgármester 

Operatív felelős: Barta Tiborné Gáll Ágnes BÖKK Nkft. ügyvezető

A határozatról értesül: 
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Barta Tiborné Gáll Ágnes, BÖKK Nkft. üv.

3. napirendi pont

Bácsalmás Önkormányzatának képviselete a Vörösmarty Mihály Általános Iskola intézményi tanácsában 
(A 3. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét. Kérdezi, hogy abban az esetben, ha több településről is járnak gyerekek egy iskolába, mindegyik önkormányzat delegál-e valakit.

Prikidánovics Antal szociális és hatósági osztályvezető nemmel válaszol, hozzátéve, hogy valószínűsíthetően az előterjesztésben idézett jogszabály (4) bekezdése szerint fog megalakulni az intézményi tanács, amely minimum háromtagú lesz, a delegálás joga a székhelyönkormányzatot illeti meg.

Márai András képviselő, gimnáziumigazgató kéri és javasolja, hogy a Hunyadi János Gimnázium intézményi tanácsába is delegáljon valakit a képviselő-testület.

Csémy László képviselő fontosnak tartja az iskolai konfliktuskezelést. 

Márai András képviselő, gimnáziumigazgató szerint a konfliktuskezelés az intézményvezető feladata, az intézményi tanács a helyi közösségek érdekeinek képviseletére jön létre.

Németh Balázs polgármester javasolja, hogy az általános iskolai intézményi tanácsba Nagy Gábor képviselőt, a gimnáziumi intézményi tanácsba Csémy László képviselőt delegálja a képviselő-testület, majd a javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

241/2016. (XI. 10.) Bácsalmás v. öh.

Bácsalmás Önkormányzatának képviselete 
a Vörösmarty Mihály Általános Iskola 
és a Hunyadi János Gimnázium 
intézményi tanácsában 	Határozat

Bácsalmás Város Önkormányzatának Képviselő-testülete 
a)	a Bácsalmási Körzeti Általános Iskola és Alapfokú Művészeti Iskolájának Bácsalmási Vörösmarty Mihály Általános Iskolája intézményi tanácsába Nagy Gábor képviselőt, 
b)	a bácsalmási Hunyadi János Gimnázium intézményi tanácsába Csémy László képviselőt 
delegálja. 

Határidő: azonnal
Felelős: Németh Balázs polgármester

Operatív felelős: Prikidánovics Antal szociális és hatósági osztályvezető

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Prikidánovics Antal szociális és hatósági osztályvezető
4. Nagy Gábor képviselő
5. Csémy László képviselő
6. Vörösmarty-iskola
7. Hunyadi János Gimnázium

4. napirendi pont

Egyebek

Nagy Gábor képviselő emlékeztet arra, hogy korábban szóba került a traktorok közúti sárfelhordása. Ez a probléma nemcsak külterületen jellemző, a Juhász Gyula utca elején is tapasztalható volt a minap, erről lakossági jelzést kapott. 

Schaffer Tünde képviselő elmondja, hogy az ülésre jövet egy egytengelyes, pótkocsis traktort üldözött, amely kuglira vágott tűzifát szállított, és út közben potyogott belőle a fa. A balesetveszély miatt felírta a rendszámot, meg is állította a járművet, és kérdőre vonta a vezetőjét, aki megköszönte a jelzést.

Németh Balázs polgármester kijelenti, hogy az előző évben központi levelet kaptak a gazdák a sárfelhordással kapcsolatban; az önkormányzat csak kérhet, a szankcionálás a rendőrségre tartozik.
Tájékoztatja a jelenlévőket, hogy megkereste egy kürtőskalács-készítő vállalkozó, aki a faházát helyezné el önkormányzati területen. A gr. Széchenyi utcai, Tripolszki-bolt melletti önkormányzati telek bérbeadását ajánlotta fel, visszajelzést nem kapott. 

Dr. Bakó Mária Lujza képviselő felveti, hogy a költségvetésben 6 M Ft-ot irányoztak elő a Csauscher-ház tetőfelújítására. A megvalósítás felől érdeklődik. 

Németh Balázs polgármester kijelenti, hogy szakemberhiány van, nem találtak bádogost. 

Schaffer Tünde képviselő nem hiszi el, hogy ennyi idő alatt nem lehetett szakembert találni. Megígéri, hogy ő fog keresni bádogost e munkára.

Márai András képviselő szerint az általános iskolai tetőfelújítást végző csávolyi vállalkozót, Horváth Istvánt is meg lehetne keresni ez ügyben. Ismerteti a telefonszámát.

Barta Tiborné Gáll Ágnes, a BÖKK Nkft. ügyvezetője megjegyzi, hogy a tanyaház tetőszerkezetét egy kunbajai vállalkozóval újíttatták fel. 

Németh Balázs polgármester az előző évhez hasonlóan tervezi szociális tűzifa juttatását a rászorulóknak. Belügyminisztériumi támogatásra csak az 5000 fő lakosságszámot meg nem haladó települési önkormányzatok pályázhatnak. Javasolja, hogy az idén is 1 M Ft-ot biztosítsanak e célra, amelyet egészítsenek ki a tavalyi kedvezményes faértékesítésből származó 205 E Ft-os bevétellel, kb. 600 q fát tudnának venni ebből az összegből. Az Alapszolgáltatási Központ Dob utcai telephelyén gyűjtenék az igényeket. A tűzifa elosztásánál a tavalyi elveket követnék. A novemberi ülésre előterjesztés készül e témakörben. Csémy László képviselőt kérte meg, hogy érdeklődjön a tűzifa-beszerzési lehetőségekről. 

Csémy László képviselő kijelenti, hogy jelenleg fahiány van. Jogszabályváltozás miatt a szállítási költségek megnőttek. A bajai és a kelebiai erdészetet is felhívta telefonon, az utóbbi árai a kedvezőbbek. Mélykútról jó minőségű celtisz keményfát szerezhetnek be, ára bruttó 17.145 Ft/m3. Költséget jelent még a szállítás, ami 2,8 E Ft/m3, ill. a fa kuglira vágása, ami mázsánként 150-200 Ft.

Dr. Bakó Mária Lujza képviselő kérdezi, hogy a bajai erdészet nem olcsóbb-e esetleg.

Csémy László képviselő kijelenti, hogy a bajai erdészet félkemény juharfát tudna biztosítani kuglira vágva 14,5 E Ft + áfa árért, de a szállítási költség magasabb lenne. A kőris és a tölgy ára 16,5 E Ft + áfa köbméterenként. 

Barta Tiborné Gáll Ágnes, a BÖKK Nkft. ügyvezetője megjegyzi, hogy az előző évben a Sághy TÜZÉP-ről szerezték be a kuglira vágott tűzifát 2,4 E Ft/q áron, most bruttó 2,6 E Ft-ért tudnának tölgy tűzifát szállítani.

Németh Balázs polgármester megkéri a BÖKK NKft. ügyvezetőjét, hogy a helyi TÜZÉP-eknél érdeklődjön a tűzifa áráról, és az információ birtokában keresse meg Csémy László képviselőt. Lehetségesnek tartja, hogy kedvezményt kapnak, mivel 600 q-ról van szó. 
Tájékoztatja a jelenlévőket, hogy
· megkeresték a honvédségtől, a következő héten megtekintik a lovas pályát lakókonténerek elhelyezése céljából, a Dugonics utca mögötti út megerősítéséről is szót ejtettek;
· két napja TÖOSZ elnökségi ülésen volt Budapesten, ahol szóba került a lakásbérleti díjtartozás, ott sem volt jobb ötlet annál, hogy a szolgáltatókat megkeresik, és jelzést kérnek a díjtarozásokról, e kérdést a képviselő-testület elé fogja tárni;
· a takarékszövetkezetnél informálódott számlakezelés kondíciói felől, e témakör is a képviselő-testület elé fog kerülni;
· két személy is megkereste, 10-12 hektárnyi területre lenne szükségük napelemes rendszer telepítése végett,
· a mélykúti Bács-Tak Kft. kacsatelepére 500 dolgozó felvétele tervezett.

Márai András képviselő úgy tudja, hogy egy, a kft.-hez közelálló személy bácsalmási tanyát vett, bérlovagoltatásban gondolkodik.

A képviselő-testület tudomásul veszi az elhangzottakat.

Németh Balázs polgármester – több nyílt ülési napirendi pont nem lévén – kéri, hogy zárt ülésen folytassák munkájukat. Szünetet rendel el, és a nyilvános ülést 15 óra 28 perckor berekeszti.

K. m. f.




	Németh Balázs	Patocskai Ibolya
	polgármester	jegyző





	Schaffer Tünde	Márai András
képviselők, jegyzőkönyv-hitelesítők


A képviselő-testület a 2016. november 10-i zárt ülésén a következő határozatokat hozta meg:

242/2016. (XI. 10.) Bácsalmás v. öh.

Néhai Sz. István lakbértartozásának 
eltörlése 	Határozat

Bácsalmás Város Önkormányzatának Képviselő-testülete néhai Sz. István ……………… sz. alatti lakos 218.310 Ft összegű lakbértartozását az önkormányzat vagyonáról és a vagyongazdálkodás részletes szabályairól szóló 24/2013. (IX. 26.) önkormányzati rendelet 17. §-a alapján eltörli, tekintettel arra, hogy a volt bérlőnek hozzátartozói nincsenek.

Határidő: azonnal
Felelős: Németh Balázs polgármester

Operatív felelős: Dervalics Roland városüzemeltetési ügyintéző

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Dervalics Roland városüzemeltetési ügyintéző
		5. Agócs Tímea pénzügyi ügyintéző

243/2016. (XI. 10.) Bácsalmás v. öh.

Balatoni Ernő eladó és Vida Sándor 
vevő adásvételi szerződése ügyében 
benyújtott kifogás elbírálása 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) Balatoni Ernő …………………… sz. alatti lakos, mint eladó és Vida Sándor ………………….sz. alatti lakos, mint vevő a Bácsalmás külterület 073/15 hrsz. alatt felvett 16 ha 7108 m2 területű, 493,04 AK értékű, szántó és kivett út művelési ágú földingatlannak tekintetében 2016. április 22-én kötött adásvételi szerződés hatósági jóváhagyása ügyében a Magyar Agrár-, Élelmiszergazdasági és Vidékfejlesztési Kamara Bács-Kiskun Megyei Elnöksége (a helyi földbizottság feladatkörében eljárva) által 2016. október 17-én kiadott állásfoglalása ellen a vevő részéről a nyitva álló határidőn belül benyújtott kifogást elutasítja.

A mező- és erdőgazdasági földek forgalmáról szóló 2013. évi CXXII törvénnyel összefüggő egyes rendelkezésekről és átmeneti szabályokról szóló 2013. évi CCXII törvény (a továbbiakban Fétv.) 103/A § (2) bekezdése szerint: „A képviselő-testület megváltoztatja a kifogással érintett állásfoglalást, ha annak kiadására a Földforgalmi törvény 23–25.§-ának megsértésével került sor, egyébként a kifogást elutasítja.

A Képviselő-testület a kifogás elbírálása során megállapította, hogy a Magyar Agrár-, Élelmiszergazdasági és Vidékfejlesztési Kamara Bács-Kiskun Megyei Elnöksége állásfoglalásának kialakítása során 
a) a mező,- és erdőgazdasági földek forgalmáról szóló 2013. évi CXXII. törvény (a továbbiakban: Földforgalmi törvény) 24. § (2) bekezdése alapján az adás-vételi szerződést értékelte: állásfoglalásában az adásvételi szerződést nem támogatja Vida Sándor ……………………….. szám alatti lakos vevővel, melynek indoka, hogy az adás-vételi szerződés jóváhagyása esetén a szerződés szerinti vevő „elnyer olyan jogi helyzetet, amelynek révén a jövőben az  elővásárlási jogát visszaélésszerűen gyakorolhatja.”
b) állásfoglalása a Földforgalmi törvény 24. § (2) bekezdés c) pont cb) alpontjában foglaltakon alapul,
c) nem sértette meg a Földforgalmi törvény szabályait. 

A Képviselő-testület jelen határozata ellen a kézhezvételtől számított 30 napon belül a Bácsalmási Közös Önkormányzati Hivatal Jegyzőjénél beadandó, de a Kecskeméti Közigazgatási és Munkaügyi Bírósághoz (6001 Kecskemét, Pf.: 73.) címzett keresetlevél nyújtható be.
A bírósági felülvizsgálat lehetőségét a 17/2015. (VI. 5.) AB határozat 2. B) pontja biztosítja.

A jegyző a keresetlevelet az ügy irataival együtt öt napon belül felterjeszti a másodfokú közigazgatási határozatot hozó szervhez, amely azokat - a keresetlevélben foglaltakra vonatkozó nyilatkozatával együtt - tizenöt napon belül továbbítja a bírósághoz. Ha a keresetlevél a végrehajtás felfüggesztésére irányuló kérelmet is tartalmaz, a keresetlevelet és az ügy iratait az első fokon eljáró közigazgatási szerv három napon belül terjeszti fel a másodfokon eljáró közigazgatási szervnek, amely azt nyolc napon belül továbbítja a bírósághoz.

A határozat a mező,- és erdőgazdasági földek forgalmáról szóló 2013. évi CXXII. törvénnyel összefüggő egyes rendelkezésekről és átmeneti szabályokról szóló 2013. évi CCXII. törvény 103/A.§-ban foglaltakon alapul.

A Képviselő-testület hatáskörét a mező- és erdőgazdasági földek forgalmáról szóló 2013. évi CXXII. törvény 68. § (5) bekezdése; a mező,- és erdőgazdasági földek forgalmáról szóló 2013. évi CXXII. törvénnyel összefüggő egyes rendelkezésekről és átmeneti szabályokról szóló 2013. évi CCXII. törvény 103/A.§-a, illetékességét a közigazgatási hatósági eljárás és szolgáltatás általános szabályairól szóló 2004. évi CXL. törvény 21. § (1) b) pontja határozza meg.

Bírósági felülvizsgálat esetén a tárgyalás tartása iránt a közigazgatási hatósági eljárás és szolgáltatás általános szabályairól szóló a 2004. évi CXL. törvény 72. § (1) bekezdés da) pontja alapján kérelem nyújtható be.

2. A Képviselő-testület felkéri Patocskai Ibolya jegyzőt, hogy a határozat közlésével kapcsolatos teendőket tegye meg.

Határidő: azonnal 
Felelős: Patocskai Ibolya jegyző 

Operatív felelős: Szakola Zoltán hatósági ügyintéző

A határozatról értesül:
- kivonattal:	1. Németh Balázs polgármester 
2. Patocskai Ibolya jegyző
3. Prikidánovics Antal szociális és hatósági osztályvezető
4. Horváth István Attila PBÜ osztályvezető
5. Szakola Zoltán hatósági ügyintéző
- levélben:	1. Vida Sándor (…………………………. sz.)
2. Bács-Kiskun Megyei Kormányhivatal Földhivatala (6000 Kecskemét, Fecske u. 25. 
– határozat, kifogás, kamarai állásfoglalás)
3. Nemzeti Agrárgazdasági Kamara Bács-Kiskun Megyei Szervezete 
(6000 Kecskemét, Tatár sor 6. sz.)

244/2016. (XI. 10.) Bácsalmás v. öh.

Szabó Károlyné eladó és Vida Sándor 
vevő adásvételi szerződése ügyében 
benyújtott kifogás elbírálása 	Határozat

1. Bácsalmás Város Önkormányzatának Képviselő-testülete (a továbbiakban: Képviselő-testület) Szabó Károlyné ……………………… sz. alatti lakos, mint eladó és Vida Sándor ……………………….. sz. alatti lakos, mint vevő az Bácsalmás külterület 0344/29 hrsz. alatt felvett 1500 m2 területű, 3,78 AK értékű, szántó művelési ágú földingatlannak tekintetében 2016. június 10-én kötött adásvételi szerződés hatósági jóváhagyása ügyében a Magyar Agrár-, Élelmiszergazdasági és Vidékfejlesztési Kamara Bács-Kiskun Megyei Elnöksége (a helyi földbizottság feladatkörében eljárva ) által 2016. október 17-én kiadott állásfoglalása ellen a vevő részéről a nyitva álló határidőn belül benyújtott kifogást elfogadja és a jogügylet vonatkozásában kiadott kamarai állásfoglalást megváltoztatja az alábbiak szerint:

A Képviselő-testület a tárgyban szereplő adás-vételi szerződés megkötését Vida Sándor ……………………… sz. alatti lakos vevővel támogatja. 

A mező- és erdőgazdasági földek forgalmáról szóló 2013. évi CXXII törvénnyel összefüggő egyes rendelkezésekről és átmeneti szabályokról szóló 2013. évi CCXII törvény (a továbbiakban Fétv.) 103/A § (2) bekezdése szerint: „A képviselő-testület megváltoztatja a kifogással érintett állásfoglalást, ha annak kiadására a Földforgalmi törvény 23–25.§-ának megsértésével került sor, egyébként a kifogást elutasítja. 

Az Alkotmánybíróság 17/2015. (VI. 5.) AB határozatának 2. pontja szerint az  állásfoglalásoknak az alábbiaknak is meg kell felelniük: „Az Alkotmánybíróság a földbizottságok eljárásával kapcsolatos alkotmányos követelményként megállapítja, hogy az Alaptörvény XXVIII. cikk (7) bekezdésében biztosított jogorvoslathoz való alapjog érvényesülése csak akkor biztosított ,ha a) a földbizottságok állásfoglalása a törvényben megkövetelt értékelést olyan részletességgel tartalmazza, hogy annak okszerűsége érdemben is elbírálható a hatósági eljárásban, a hatósági döntés ténybeli megalapozottsága és jogszerűsége pedig nemcsak formai szempontból, hanem érdemben is felülbírálható a bírósági felülvizsgálat során”

A Képviselő-testület álláspontja szerint a kamara állásfoglalását a mező,- és erdőgazdasági földek forgalmáról szóló 2013. évi CXXII. törvény (a továbbiakban: Földforgalmi törvény) 24.§ (2) bekezdésének megsértésével adta ki, tekintettel arra, hogy a jogügyletet a Földforgalmi törvény 24.§ (2) c) pont cb) alpontjának megfelelően állásfoglalása részletesebb, alátámasztott  indokolást, illetve bizonyítást nem tartalmaz, hanem arra hivatkozik, hogy „a Földforgalmi törvény 24. § (2) bekezdés szerinti értékelése során arra a következtetésre jutott, hogy az értékelt személy elnyer olyan jogi helyzetet, amelynek révén a jövőben az  elővásárlási jogát visszaélésszerűen gyakorolhatja.”
Vida Sándor a törvényben megfogalmazott kritériumoknak megfelel, elővásárlási jogát helyben lakó szomszédként gyakorolja.

A Képviselő-testület jelen határozata ellen a kézhezvételtől számított 30 napon belül a Bácsalmási Közös Önkormányzati Hivatal Jegyzőjénél beadandó, de a Kecskeméti Közigazgatási és Munkaügyi Bírósághoz (6001 Kecskemét, Pf.: 73.) címzett keresetlevét nyújtható be. A bírósági felülvizsgálat lehetőségét a 17/2015. (VI. 5.) AB határozat 2. B) pontja biztosítja.

A jegyző a keresetlevelet az ügy irataival együtt öt napon belül felterjeszti a másodfokú közigazgatási határozatot hozó szervhez, amely azokat - a keresetlevélben foglaltakra vonatkozó nyilatkozatával együtt - tizenöt napon belül továbbítja a bírósághoz. Ha a keresetlevél a végrehajtás felfüggesztésére irányuló kérelmet is tartalmaz, a keresetlevelet és az ügy iratait az első fokon eljáró közigazgatási szerv három napon belül terjeszti fel a másodfokon eljáró közigazgatási szervnek, amely azt nyolc napon belül továbbítja a bírósághoz.

A határozat a mező,- és erdőgazdasági földek forgalmáról szóló 2013. évi CXXII. Törvénnyel összefüggő egyes rendelkezésekről és átmeneti szabályokról szóló 2013. évi CCXII. törvény 103/A.§-ban foglaltakon alapul.

A Képviselő-testület hatáskörét a mező- és erdőgazdasági földek forgalmáról szóló 2013. évi CXXII. törvény 68.§ (5) bekezdése; a mező,- és erdőgazdasági földek forgalmáról szóló 2013. évi CXXII. törvénnyel összefüggő egyes rendelkezésekről és átmeneti szabályokról szóló 2013. évi CCXII. törvény 103/A.§-a, illetékességét a közigazgatási hatósági eljárás és szolgáltatás általános szabályairól szóló 2004. évi CXL. törvény 21. § (1) b) pontja határozza meg.

Bírósági felülvizsgálat esetén a tárgyalás tartása iránt a közigazgatási hatósági eljárás és szolgáltatás általános szabályairól szóló a 2004. évi CXL. törvény 72. § (1) bekezdés da) pontja alapján kérelem nyújtható be.

2.	A Képviselő-testület felkéri Patocskai Ibolya jegyzőt, hogy a határozat közlésével kapcsolatos teendőket tegye meg.

Határidő: azonnal 
Felelős: Patocskai Ibolya jegyző 

Operatív felelős: Szakola Zoltán hatósági ügyintéző

A határozatról értesül:
- kivonattal:	1. Németh Balázs polgármester 
2. Patocskai Ibolya jegyző
3. Prikidánovics Antal szociális és hatósági osztályvezető
4. Horváth István Attila PBÜ osztályvezető
5. Szakola Zoltán hatósági ügyintéző
- levélben:	1. Vida Sándor (………………………………….. sz.)
2. Bács-Kiskun Megyei Kormányhivatal Földhivatala (6000 Kecskemét, Fecske u. 25.  
– határozat, kifogás, kamarai állásfoglalás)
3. Nemzeti Agrárgazdasági Kamara Bács-Kiskun Megyei Szervezete 
(6000 Kecskemét, Tatár sor 6. sz.)

245/2016. (XI. 10.) Bácsalmás v. öh.

Letelepedési támogatás iránti 
kérelem elbírálása	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) a letelepedés anyagi támogatásáról szóló 23/2016. (IX. 30.) önkormányzati rendelet 2. § (1) bekezdésében meghatározott 400.000,- Ft egyszeri, vissza nem térítendő önkormányzati támogatásban részesíti M. László (……………………. sz. alatti lakos) kérelmezőt.

2.	A Képviselő-testület felhatalmazza Németh Balázs polgármestert a támogatási megállapodás aláírására és a támogatás kifizetésére.

Határidő: azonnal
Felelős: Németh Balázs polgármester

Operatív felelős: Dervalics Roland városüzemeltetési ügyintéző

A határozatról értesül:
- kivonattal:	1. Németh Balázs polgármester 
2. Patocskai Ibolya jegyző
3. Horváth István Attila PBÜ osztályvezető
4. Dervalics Roland városüzemeltetési ügyintéző
- levélben: a kérelmező



